《初夏游楞伽精舍》
唐代·皮日休

越舼轻似萍，漾漾出烟郭。人声渐疏旷，天气忽寥廓。

伊予惬斯志，有似劀q3瘼。遇胜即夷犹，逢幽且淹泊。

俄然棹深处，虚无倚岩崿。霜毫一道人，引我登龙阁。

当中见寿象，欲礼光纷箔。珠幡时相铿，恐是诸天乐。

树杪见觚棱，林端逢赭垩。千寻井犹在，万祀灵不涸。

下通蛟人道，水色黮而恶。欲照六藏惊，将窥百骸愕。

朅去山南岭，其险如邛笮。悠然放吾兴，欲把青天摸。

紫藤垂罽珥，红荔悬缨络。藓厚滑似漦，峰尖利如锷。

斯须到绝顶，似愈渐离z8.一片太湖光，只惊天汉落。

梅风脱纶帽，乳水透芒屩。岚姿与波彩，不动浑相著。

既不暇供应，将何以酬酢。却来穿竹径，似入青油幕。

穴恐水君开，龛如鬼工凿。穷幽入兹院，前楯临巨壑。

遗画龙奴狞，残香虫篆薄。褫魂窥玉镜，澄虑闻金铎。

云态共萦留，鸟言相许诺。古木势如虺，近之恐相蠚。

怒泉声似激，闻之意争博。时禽倏已嘿，众籁萧然作。

遂令不羁性，恋此如缠缚。念彼上人者，将生付寂寞。

曾无肤挠事，肯把心源度。胡为儒家流，没齿勤且恪。

沐猴本不冠，未是谋生错。言行既异调，栖迟亦同托。

愿力傥不遗，请作华林鹤。

作者简介：皮日休，字袭美，一字逸少，生于公元834至839年间，卒于公元902年以后。曾居住在鹿门山，自号鹿门子，又号间气布衣、醉吟先生。晚唐文学家、散文家，与陆龟蒙齐名，世称“皮陆”。今湖北天门人（《北梦琐言》），汉族。咸通八年（867）进士及第，在唐时历任苏州军事判官（《吴越备史》）、著作佐郎、太常博士、毗陵副使。后参加黄巢起义，或言“陷巢贼中”（《唐才子传》），任翰林学士，起义失败后不知所踪。诗文兼有奇朴二态，且多为同情民间疾苦之作。《新唐书·艺文志》录有《皮日休集》、《皮子》、《皮氏鹿门家钞》多部。